Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 216/17)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„CERASUOLO DI VITTORIA“

Referenčna številka: PDO-IT-A0773-AM02

Datum obvestila: 5. marec 2020

OPIS ODOBRENIH SPREMEMB IN RAZLOGI ZANJE

1. Opis vina

Opis: za vrsti „Cerasuolo di Vittoria“ in „Cerasuolo di Vittoria Classico“ je najmanjši volumenski delež skupnega alkohola zmanjšan s 13 % na 12,5 vol. %.

Razlogi: ob upoštevanju kakovosti grozdja, ki se uporablja za proizvodnjo vin z DOCG „Cerasuolo di Vittoria“ in „Cerasuolo di Vittoria Classico“, ter podatkov o zadnjih petih trgatvah na vseh štirih območjih, ki ustrezajo orografski raznolikosti imena, je bila zabeležena povprečna vrednost najmanjšega volumenskega deleža naravnega alkohola v grozdju ob trgatvi vedno višja od 12,5 %, zato se želi potrošniku ponuditi vino, v katerem delež alkohola izhaja izključno iz sladkorja uporabljenega grozdja, ne da bi se pri pridelavi mošta/in ali vina uporabil postopek obogatitve. Z uskladitvijo najmanjšega volumenskega deleža naravnega alkohola z volumenskim deležem alkohola ob uživanju vina se torej želi ime „Cerasuolo di Vittoria“ usmeriti v proizvodnjo, v kateri so kakovost in namembnost različnih območij ozemlja ter sorti nero d’avola in frappato izražene naravno. Ta potreba je tudi v skladu s tržnimi trendi, saj se vse večja pozornost namenja trajnosti in iskanju naravnih vrednot, ki kakovostno izražajo povezavo z okoljem.

Sprememba se nanaša na točko „1.3 – Opis vin“ v enotnem dokumentu in člen 6 specifikacije proizvoda.

2. Posebni enološki postopki

Opis:

pri postopku proizvodnje je določena prepoved postopka obogatitve.

Razlogi:

prepoved je del visokokakovostne pridelave grozdja za proizvodnjo vin z DOCG „Cerasuolo di Vittoria“ in „Cerasuolo di Vittoria Classico“, da se čim bolj poudari naravna proizvodnja teh vin; analiza podatkov o trgatvah v zadnjih letih je pokazala, da je bila povprečna vrednost najmanjšega volumenskega deleža naravnega alkohola v grozdju ob trgatvi vedno višja od meje, določene na 12,5 %; zato pri pridelavi mošta in/ali vina ni treba uporabiti postopka obogatitve.

Sprememba se nanaša na točko 1.5 enotnega dokumenta in člen 5 specifikacije proizvoda.

ENOTNI DOKUMENT

1. Ime proizvoda

„Cerasuolo di Vittoria“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

„Cerasuolo di Vittoria“ in „Cerasuolo di Vittoria Classico“

Barva: češnjevo rdeča do vijolična, ki lahko prehaja v granatno.

Vonj: od cvetličnega do sadnega; aroma češnje, ki se lahko v staranih vinih nagiba tudi k senzoričnim notam suhe slive, čokolade, usnja in tobaka.

Okus: suh, poln, nežen, harmoničen.

Najmanjši volumenski delež skupnega alkohola: 12,5 vol. %.

Najmanjši ekstrakt brez sladkorja: 27 gramov na liter.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Posebni enološki postopki

Prepoved obogatitve

Omejitve pri proizvodnji vin

Prepoved obogatitve v fazi proizvodnje je del visokokakovostne pridelave grozdja za proizvodnjo vin z DOCG „Cerasuolo di Vittoria“ in „Cerasuolo di Vittoria Classico“, da se čim bolj poudari naravna proizvodnja teh vin. Grozdje namreč že ima visok najmanjši volumenski delež alkohola, in sicer 12,5 %, kar zagotavlja, da imajo pridobljena vina ustrezen volumenski delež skupnega alkohola, ne da bi bilo treba dodajati eksogene sladkorje.

b. Največji donosi:

cerasuolo di vittoria, cerasuolo di vittoria classico

8 000 kg grozdja na hektar

6. Razmejeno geografsko območje

Območje proizvodnje leži v deželi Sicilija in v pokrajini Ragusa vključuje celotno ozemlje občin Vittoria, Comiso, Acate, Chiaramonte Gulfi, Santa Croce Camerina in del občinskega ozemlja Raguse. V pokrajini Caltanissetta območje proizvodnje vključuje del ozemlja naslednjih občin: Niscemi, Gela, Riesi, Butera in Mazzarino. V pokrajini Catania območje proizvodnje vključuje del ozemlja naslednjih občin: Caltagirone, Licodia Eubea in Mazzarrone.

7. Glavne sorte vinske trte

Calabrese N. – nero d’avola N.

Frappato N. – frappato d’italia

8. Opis povezave

DOCG „Cerasuolo di Vittoria“

Bistvenega pomena so človeški dejavniki, povezani z območjem proizvodnje, ki so tradicionalno prispevali k pridobivanju vin z DOCG „Cerasuolo di Vittoria“. Analitske in organoleptične lastnosti vin so zelo očitne in posebne, tako da je vina mogoče jasno prepoznati in povezati z geografskim okoljem.

9. Bistveni dodatni pogoji (pakiranje, označevanje, ostale zahteve)

JIH NI.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) UL L 9, 11.1.2019, str. 2.